Lørdag morgen åbnede dørene i Hjallerup Idrætscenter til dette års udgave af 24 Timer i Hjallerup. Her bliver der i et døgn dystet i alt fra svømning til linedance og judo. Deltagerne kommer fra hele landet og betaler selv for at være med. Nogle har sågar fundet sponsorer, så der kommer ekstra penge i kassen. De indsamlede penge går til Julemærkehjemmet i Hobro, der hjælper overvægtige børn. Sidste år kunne hjemmet tage imod en check på 135.000 kroner fra 24 Timer i Hjallerup - i år er forventningerne endnu højere. - Vi har fordoblet deltagerantallet fra 500 sidste år til 1000 i år, så vi tjener en hel del penge i forhold til sidste år. Sådan som det ser ud nu, tror jeg, at vi rammer noget over sidste års budget, siger Johnni Olesen, der er formand for 24 Timer i Hjallerup.

Referat:
1000 deltagere i Hjallerup  samler penge ind til fordel for Julemærkehjemmet i Hobro.